Nordokcident-himalajaj alpaj arbustaroj kaj herbejoj

La nordokcident-himalajaj alpaj arbustaroj kaj herbejoj estas tersupraĵa ekoregiono el la okcident- kaj mezazia ekoprovinco de la palearktisa ekozono laŭ la tipologio de la Monda Natur-Fonduso (WWF). Biome ĝi apartenas al montaraj herbejoj kaj arbustaroj de la nordokcidentaj himalajaj altaĵoj de Afganujo, Barato, Ĉinujo kaj Pakistano.

 Priskribo 
La nordokcident-himalajaj alpaj arbustaroj kaj herbejoj kovras 49 400 da kvadrataj kilometroj je altitudoj inter 3 300 kaj 3 600 metroj en nordokcidenta Himalajo. Ili troviĝas en Himaĉal-Pradeŝo kaj Ĝamuo kaj Kaŝmiro en nordokcidenta Barato kaj norda Pakistano, precipe en Kaŝmiro.

 Flaŭro 
eta|220px|maldekstre|Pejzaĝo apud Trilokinat-templo, Lahaul, Himĉal-Pradeŝo.
La ekoregiona flaŭro precipe konsistas el kriplarboj kaj herboj.

Diversaj rododendroj vivas en la arbustara biotopo apud la arbolimo, kiel juniperoj kaj betuloj. Kvankam pluraj rododendrospecioj troviĝas en tiu ekoregiono, ili estas reprezentataj kun malpli granda diverseco ol en la orienta Himalajo, kie 60 specioj estas registritaj en la nordorient-himalajaj sub-altmontaraj koniferaroj.

Genroj de herbaj plantoj inkluzivas doronikon, delfinion, gencianon, Meconopsis, Pedicularis, anemonon, Aster, poligonon, primolon, kaj Mertensia. Sur deklivaj vivejoj vegetas Caragana, Saxifraga, Draba, kaj Gypsophila.

 Faŭno 
Okdek mamulaj specioj estas registritaj en tiu ekoregiono. Ĝi enhaves elstarantan biotopon por la neĝleopardo kaj la tibeta lupo (Canis lupus chanco). Aliaj mamuloj inkluzivas la ibekson (Capra ibex), Capra falconeri, Pseudois nayaur, Hemitragus jemlahicus, kaj Marmota himalayana.

Estas 172 birdospecioj en tiu ekoregiono. Rimarkindaj birdoj inkluzivas la ŝafgrifon (Gypaetus barbatus), la reĝan aglon (Aquila chrysaetos), la himalajan grifon (Gyps himalayensis), Lerwa lerwa, la tibetan neĝan kokon (Tetraogallus tibetanus), kaj la himalajan neĝan kokon (Tetraogallus himalayensis).

 Naturprotekto 
Tiu ekoregiono estas bone konservita kaŭze de alta altitudo, severa klimato, kaj manko de arboj. Protektitaj areoj inkluzivas : Nacian Parkon Pin Valon, Nacian Parkon Granda Himalajo kaj Nacia Pärko Kiŝtŭar.

 Bibliografio 
  Hoekstra, J. M. & Molnar J. L. Jennings & Revenga Spalding & M. D. Boucher & T. M. Robertson & J. C. Heibel & T. J. Ellison 2010 : The Atlas of Global Conservation: Changes, Challenges, and Opportunities to Make a Difference, University of California Press, Molnar J. L. ISBN 978-0520262560  

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono
 Listo de ekoregionoj en Pakistano
 Nacia Parko Gangotri

 Eksteraj ligiloj 

  Ekoregiono PA1012 : Nordokcident-himalajaj alpaj arbustaroj kaj herbejoj (WWF)
  Nordokcident-himalajaj alpaj arbustaroj kaj herbejoj (WWF-Wildworld)
  Nordokcident-himalajaj alpaj arbustaroj kaj herbejoj (Wildworld) - Nacia Geografia Societo
  Nordokcident-himalajaj alpaj arbustaroj kaj herbejoj (The Encyclopedia of Earth)
  Nordokcident-himalajaj altpaj arbustaroj kaj herbejoj (Globalspecies) 
  Situo de ekoregiono PA1012 : tajpu Northwestern Himalayan alpine shrub. 

Kategorio:Palearktisaj ekoregionoj
Kategorio:Montaraj herbejoj kaj arbustaroj
Kategorio:Himalajo
Kategorio:Geografio de Afganio
Kategorio:Geografio de Barato
Kategorio:Geografio de Ĉinio
Kategorio:Geografio de Pakistano